Mitxel Elortza Exea

Mitxel Elortza Exea (Gasteiz, Araba, 1988ko abuztuaren 23a) irakaslea, idazlea, musikaria eta euskararen sustatzailea da. Gaur egun Euskal Eskola Publikoko guraso eta irakaslea da. Euskararen alde lan egin du zenbait gizarte mugimendutan. Arnas Dezagun, (H)itzartu EITB eta Zabalgana Euskara Taldeko partaide da, bai eta Aldatu Gidoia Euskararen Alde ekimenaren bultzatzaileetako bat ere. STEILAS sindikatuko afiliatua da. 

Palestinaren aldeko ekintzailea da; eta, Israelgo armadak Palestinan —bereziki, Gazako genozidioan— hildako haurrak gogoan, palestinar haurren eskubideak babestearen aldeko Gure Haurrak Ere Badira ekimeneko kidea. Euskal Herriko haurrei Palestinako haurrek bizi duten egoera azaltzeko ipuin bat idatzi zuen, Askatasun doinua. Liburu horren hirugarren argitaraldia oso-osorik solidarioa izan zen, diru guztia Palestinara bideratu baitzen;«Artepan dendetan salgai dago 'Askatasun doinua' ipuina, Palestinaren alde», Alea, 2025eko azaroaren 10a. eta berdin gaztelaniazko bertsioaren argitalpena ere.

 Ibilbidea 
Musikako Irakasletzako ikasketak egin zituen Euskal Herriko Unibertsitateaan. Urte batzuk geroago, Haur Hezkuntzan ere espezializatu zen. 

Gasteizko Jesus Guridi Kontserbatorioan pianoko espezialitateko gradu profesionala du. Bost urtez Arabatxo haur abesbatzen federazioan zenbait abesbatzatako zuzendari gisa aritu zen.

2011ko ekainetik irailera Euskadiko Gazteak Lankidetzan programaren bidez Boliviako San Ignacio de Moxos herriko musika eskolan boluntario lanetan aritu zen.

Irakaskuntzan 10 urte baino gehiagoko esperientzia izan ondoren, Irakurketa Plana burutzen eta irakurketa-idazketaren irakaskuntzan, haur literaturako ipuinak idazten hasi zen.

YouTubeko bere kanalean euskal ipuinak, berak konposatutako obrak eta tutorialak argitaratzen ditu. Orobat, hor jarri du eskuragarri IRALEn egin zuen proiektua: Disney konpainiaren 13 kantaren karaokeak euskaratuta, alegia.

Alea aldizkarian iritzi zutabea idazten du, bi hilabetean behin gutxi gorabehera.

 Argitalpenak 

 Barruan duguna (Babidi-bú, 2024). Nekane Suso Biainek ilustratua.
 En mi interior. Aurrekoaren gaztelaniazko bertsioa. 
 Eki, Libe eta urrezko ezkurra (Amesgile, 2024). Eñaut Aiartzaguenak ilustratua.


 Askatasun doinua (Zorrotz, 2024). Mariñe Jauregik ilustratua.
 Hartz nagia (Zorrotz, 2025). Eñaut Aiartzaguenak ilustratua.«'Hartz nagia', Mitxel Elortza», Alea, 2025-03-26.

thumb

 Eki, Libe eta Etsairen mendekua (Amesgile, 2025). Eñaut Aiartzaguenak ilustratua.
 Melodía de libertad (Verkami, 2025). Askatasun doinuaren gaztelaniazko bertsio solidarioa.

 Euskalgintza 
Arnas Dezagun plataformako kide da, ZET Zabalgana euskara elkarteko partaide, eta (H)Itzartu EITB mugimenduko ekintzaile.

 Sariak eta aipamenak 
Vitoria-Gasteizko 2023ko Gazte Sortzaileak bekaren irabazleetako bat izan zen. Bekaren bidez, Aneren abenturak mahai jokoa sortu zuen.

 Erreferentziak 

 Kanpo estekak 

Kategoria:Arabako idazleak
Kategoria:Euskararen sustatzaileak
Kategoria:Euskarazko haur literaturako idazleak
Kategoria:Gasteiztarrak